When Dinosaurs Ruled the Earth
When Dinosaurs Ruled the Earth () je britanski pustolovni film snimljen 1970. godine u režiji Vala Guesta. Radnja se događa u prahistoriji, a protagonistica, koju tumači Victoria Vetri je pripadnica plemena pećinskih ljudi koja bježi sa rituala na kome bi trebala biti žrtvovana te doživljava niz pustolovina, uključujući dinosaura kojega uspije pripitomiti.

Film je nastao u produkciji studija Hamme Films, velikim dijelom potaknut nastojanjem da se ponovi uspjeh njihovog velikog hita One Million Years B.C. iz 1966. godine sa Raquel Welch. Od tog filma je ponovio osnovnu formulu - radnja smještena u prahistoriju u kojoj pećinski ljdui anakronistički žive zajedno sa dinosaurima i drugim oblicima megafaune koji su bili izumrli desecima miliona godina prije nastanka prvih homo sapiensa, odnosno da su glavni likovi mlade i privlačne žene odjevene u oskudne kostime nalik na bikinije. Kao i prethodni film, i When Dinosaurs Ruled the Earth je snimljen na Kanarskim Otocima čija je neobična flora mogla lako "glumiti" prahistorijsku, a dinosauri i druga drevna stvorenja su oživljena uz pomoć stop animacije. Specifičnost filma je u i tome da su autori, nastojeći mu dati određenu uvjerljivost, stvorili umjetni jezik kojim govore likovi. Film je postigao određeni komercijalni uspjeh, mada Vetri, za razliku od Welch, nije postala globalni seks simbol. Kasnije je nagrađen Oscarom za najbolje specijalne efekte.

Uloge
 Victoria Vetri ... Sanna
 Robin Hawdon ... Tara
 Patrick Allen ... Kingsor / Narator
 Drewe Henley ... Khaku
 Sean Caffrey ... Kane
 Magda Konopka ... Ulido
 Imogen Hassall ... Ayak
 Patrick Holt ... Ammon
 Jan Rossini ... Djevojka na stijeni
 Carol Hawkins ... Yani

Izvori

Vanjske veze
 
 

Britanski filmovi
Pustolovni filmovi
SF-filmovi
Filmovi s dinosaurima